Mantra

Mantra (sanskritā मंत्र) ir īpaša skaņa, vārds, lūgšana, vai himna.  Mantru skaitīšanu vai dziedāšanu reizēm iekļauj vairākās meditāciju praksēs un dažādos garīgo tradīciju rituālos. Mantras esot "spēka vārdi", kas palīdzot fiziski un garīgi sakoncentrēties. Praktizētāji pieņem, ka mantru skaņas ir svētu skaņu "domformu" tēli, kas labvēlīgi iedarbojās uz prātu un ķermeni un kā terapija harmonizē apziņu ar "gara pasauli" un Visumu.Apgalvojumi par hinduistu mantru iedarbību

Raksturojums
Apgalvots, ka pirmās mantras sacerētas vismaz 2000. gadus p.m.e. Indijā, vēdiskā laikmetā un ir saistītas ar agrīno hinduismu.Frits Staal (1996), Rituals and Mantras, Rules without meaning, , Motilal Banarsidass  Mantras izmanto hinduismā, budismā,''Om mani padme hum" Tibetas budismā (Princetonas universitātes Budisma vārdnīcas šķirklis)  džainismā, sikhismāNesbitt, Eleanor M. (2005), Sikhism: a very short introduction, Oxford University Press,  un citās tradīcijās un mantrām līdzīgas himnas un dziesmas sastopamas arī zoroastrismā,Boyce, M. (2001), Zoroastrians: their religious beliefs and practices, Psychology Press daoismā un kristietībā.Jan Gonda (1963), The Indian Mantra, Oriens, Vol. 16, pages 244-297 Mantru nozīme un pielietojums vairākās reliģiskās tradīcijās atšķirās, bet hinduistu tantrā tās ir nepieciešamas.Teun Goudriaan (1981), Hindu Tantric and Śākta Literature, in A History of Indian Literature, Vol. 2, , Chapter VIII Tantrā mantras esot dievības manifestācija, personīgs formulējums, kas tikai esot lietderīgs pēc iniciācijas.Harvey Alper (1989), Understanding Mantras, , State University of New York Mantras parasti skaita ritmiski un saista ar garīgām tradīcijām, kā arī praktikanta ilgām pēc patiesības, realitātes, gaismas, miera, mīlestības, gudrības, rīcības vai citām vērtībām. Reizēm mantras esot tikai pacilājošas skaņas.

Ticējumi
Mantru skaitīšanu vēsturiski saista ar sakrālo un ar dievībām, ar mistisko un maģisko, kā arī ar dažādiem ticējumiem par "enerģijas atbrīvošanu" un ar prāta vai garīgo spēku kopšanu. Tās skandējot "atbrīvojas enerģijas plūsma," kas palīdzot apziņai izkļūt no maldiem. Ājurvēdā pastāvot "mantru terapija."Feuerstein, G. (2003), The Deeper Dimension of Yoga. Shambala Publications, Boston, MAJames Lochtefeld, The Illustrated Encyclopedia of Hinduism, Volume 2, , pages 422-423

Atsauces

Kategorija:Hinduisms